NLKP Keskkomitee
Nõukogude Liidu Kommunistliku Partei Keskkomitee (lühend: NLKP KK; vene keeles Центральный комитет Коммунистической партии Советского Союза, lühend: ЦК КПСС) valiti NLKP kongressil ning oli kongressidevahelisel ajal NLKP kõrgeim organ, mis juhtis nii kogu partei, ühiskondlike organisatsioonide, majanduse kui ka kohalike parteiorganite tegevust. Nimed läbi ajaloo kuni 1917. aasta kevadeni Venemaa Sotsiaaldemokraatliku Töölispartei Keskkomitee (VSDTP KK); 1917–1918, Venemaa Sotsiaaldemokraatliku (bolševike) Töölispartei Keskkomitee (VSDT(b)P KK); 1918–1925, Venemaa Kommunistliku (bolševike) Partei Keskkomitee (VK(b)P KK); 1925–1952, Üleliidulise Kommunistliku (bolševike) Partei Keskkomitee (ÜK(b)P KK); 1952–1991, Nõukogude Liidu Kommunistliku Partei Keskkomitee (NLKP KK). Partei poliitika põhiküsimusi arutati ja otsustati NLKP KK pleenumeil (KK liikmete ja liikmekandidaatide istung), mis toimus vastavalt põhikirjale üle kuue kuu. NLKP Keskkomitee valis Keskkomitee liikmete seast auväärsemad isikud NLKP KK Poliitbüroosse, kes juhtis parteitööd pleenumitevahelisel ajal, ja NLKP KK Sekretariaadi, mille tööd juhtis peasekretär ja kelle juhtimisel sekretariaat tegeles igapäevase töö juhtimisega (põhiliselt kaadrivaliku ja otsuste täitmise kontrolliga).  Pikemalt artiklis NLKP KK Sekretariaat ja NLKP KK I sekretär ning NLKP Keskkomitee peasekretär. 1919. aastal loodi sekretariaadis VK(b)P Keskkomitee sekretariaadi vastutava sekretäri ametikoht; 1922. aastal aga VK(b)P Keskkomitee sekretariaadi peasekretäri ametikoht; aastail 1953–1966 muudeti ametikoha nimetus NLKP KK I sekretäriks ja aprillist 1966. aastal taastati NLKP Keskkomitee peasekretäri ametikoht. 1918–1924 Vladimir Lenin, ÜK(b)P Keskkomitee Sekretariaadi vastutav sekretär; 1922/1924–1953 Jossif Stalin, ÜK(b)P Keskkomitee peasekretär; 1953–1964 Nikita Hruštšov, NLKP Keskkomitee esimene sekretär; 1964–1982 Leonid Brežnev, NLKP KK esimene sekretär ja alates 1966. aastast NLKP KK peasekretär; 1982–1984 Juri Andropov, NLKP Keskkomitee peasekretär; 1984–1985 Konstantin Tšernenko, NLKP Keskkomitee peasekretär; 1985–1991 Mihhail Gorbatšov NLKP Keskkomitee peasekretär.